Държавен вестник, бр. 26, 2008 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  26
 (3) Забранява се дежурство в продължение
на две последователни смени освен в случаите
при ликвидиране на аварии и пожари или не-
възможност да бъде предадена смяната на след-
ващия дежурен.
Чл. 38. Старшият дежурен или дежурният при
еднолично дежурство по време на смяната от-
говаря за:
1. осигуряване на нормална, безопасна и
безаварийна работа на повереното му енерго-
обзавеждане;
2. правилно и своевременно водене на доку-
ментацията съгласно инструкциите.
Чл. 39. (1) Дежурният на смяна е длъжен да
докладва веднага за изпълнението на дадено му
от оперативния ръководител нареждане.
(2) Оперативният ръководител приема да-
дено от него нареждане за изпълнено само след
потвърждение, докладвано от дежурния.
Чл. 40. (1) При възникване на авария или
пожар, повреда или нарушение на режима на
работа дежурният е длъжен да уведоми неза-
бавно старшия дежурен на смяната и ръководи-
теля на експлоатацията, както и да предприеме
необходимите действия за нормализиране на
обстановката.
(2) При възникване на опасност от пожар,
взрив или злополука, както и на възникнали
такива случаи дежурният взема зависещите от
него мерки, вкл. изключване на енергообзавеж-
дане, след което незабавно уведомява ръковод-
ния персонал.
Чл. 41. (1) Дежурният персонал при ликви-
дирането на авария или пожар е длъжен самос-
тоятелно да манипулира с органите за управле-
ние независимо от присъствието на лице от
ръководния персонал, като носи пълна отго-
ворност за действията си.
(2) Ръководният персонал има право да от-
страни лице от оперативния персонал при лик-
видирането на авария или пожар, да възложи
на друго лице от оперативния персонал или сам
да поеме ръководството, ако действията на
отстраненото лице са опасни или неправилни.
(3) Отговорността за по-нататъшния ход на
ликвидиране на аварията или пожара се носи от
лицето, наредило отстраняване на дежурния, и от
лицето, приело оперативното дежурство по ал. 2.
(4) Замяната на дежурния се оформя в опе-
ративния дневник по реда за предаване и прие-
мане на дежурство в смяна, като се записват
фамилията и длъжността на лицето, разпоре-
дило замяната.
Раздел II
Ред за предаване и приемане на дежурство
Чл. 42. Редът за предаване и приемане на
дежурство в смяна се определя от ръководите-
ля на предприятието с вътрешна инструкция.
Чл. 43. Предаващият дежурството в смяна-
та е длъжен да запознае приемащия със състо-
янието и режима на работа на основните съоръ-
жения, направените изменения в схемите за зах-
ранване, управление, защити, контрол и сигна-
лизация, както и за:
1. изведените съоръжения за ремонт и оста-
вените съоръжения в оперативен резерв;
2. съоръженията с отклонение в режима на
работа, които трябва да се наблюдават с пови-
шено внимание;
3. възникналите извънредни обстоятелства
по време на дежурството.
Чл. 44. Приемащият дежурство в смяна е
длъжен да:
1. обходи уредбите и съоръженията преди
застъпване на дежурство;
2. се запознае със записите в дневниците,
направени от предшестващите дежурни и от
ръководния персонал, както и с нарядите/на-
режданията, по които се извършват работи;
3. провери и приеме: ключовете от помеще-
нията, ключовете за деблокиране на електро-
магнитните блокировки, инструкциите, днев-
ниците и ведомостите;
4. запише в оперативния дневник състояни-
ето на съоръженията;
5. съобщи на диспечера/дежурния инженер
за встъпване в дежурство и забелязаните неред-
ности при приемане на смяната.
Чл. 45. (1) Предаването и приемането на
смяната се оформя в оперативния дневник с
подписите на предаващия и приемащия дежур-
ството.
(2) Забранява се предаване на дежурството
по време на възникнала авария или пожар, как-
то и по време на извършване на превключвания
или операции за въвеждане/извеждане на ос-
новни съоръжения.
(3) Новопристигналият дежурен персонал е
под разпореждането на лицето, което ръководи
ликвидирането на аварията или пожара или
извършването на превключванията.
Чл. 46. Забранява се напускане на дежурст-
во в смяна без предаване на дежурството на след-
ващия по график дежурен или на друго лице,
определено от старшия дежурен, независимо от
това, дали съоръженията се намират в работа
или резерв.
Раздел III
Извършване на обходи и огледи
Чл. 47. (1) Оперативният персонал е длъжен
по време на дежурство в смяната да извършва
периодично обходи и огледи на съоръженията
по предварително определен маршрут. При
обходите се оглеждат състоянието и чистотата
на съоръженията, работните места и помеще-
нията, състоянието на сигналните, защитните
и противопожарните уреди и съоръжения и др.
(2) Периодичността и обхватът на огледите
се определят с вътрешна инструкция, като се
вземат под внимание видът и състоянието на
съоръженията, условията и средата, при които
работят, и други фактори.